Thierry Henry

**Thierry Daniel Henry** (født 1977) er en fransk fotballtrener og tidligere fotballspiller.

Henry var kjent for sin evne til å komme rundt forsvarere med sitt fantastiske rykk, sin store fart og gode ballkontroll. Ved å kombinere disse egenskapene var han i sine glansdager kjent for å skjære inn fra venstre kant mellom høyreback og midtstopper, og tre ballen i lengste hjørnet for keeper. I Arsenal scoret han godt over 20 mål per sesong i gjennomsnitt – men Henry var også svært ofte nest sist på ballen. Han ble lenge regnet som en av datidens fremste dødballeksperter, med presisjon og finesse. Faren er fra Guadeloupe og moren fra Martinique. Henry bar i store deler av sin karriere draktnummer 14. Dette gjelder de årene han spilte i Barcelona, og slik han også gjorde i Arsenal de åtte årene han var der.

## Klubbfotball
### Monaco (1994–1999)
Henry startet sin profesjonelle karriere i Monaco i 1994 og ble der til 1999 da han dro til italienske . Han var i AS Monaco under ledelse av Arsene Wenger. Wenger mente at han skulle spille midtspiss, men Henry selv mente at en venstre kantrolle passet ham bedre.

### Juventus (1999)
Etter suksessen i VM 1998 ble han i januar 1999 solgt til det italienske Juventus. I 1999 la hans tidligere manager Arsene Wenger, som på den tiden var manager for Arsenal, inn et bud på ca. 5 millioner pund for Henry. Få timer senere la Juventus inn et bud på over 10 millioner pund, noe som førte til at Monaco brøt forhandlingene med Arsenal, med det resultat at Henry signerte for Juventus få dager senere. Henry ankom Juventus i en periode laget slet resultatmessig, og trener Marcello Lippi plasserte ham på venstre flanke i en rolle med begrenset rom for å utfolde seg. Henry slet med å finne seg til rette i laget. Da Carlo Ancelotti overtok som trener i februar 1999 ble Henry plassert mer i en vingback-rolle. Oppholdet i Juventus ble aldri vellykket. Bare en halv sesong etter ankomsten i Torino var han igjen på flyttefot. Da direktøren Luciano Moggi forsøkte i kjøpe Márcio Amoroso fra , ville han som del av avtalen sende Henry motsatt vei på utlån, til tross for at Ancelotti ønsket å beholde ham. Henry satte foten ned for overgangen til Udinese, men satt igjen med en opplevelse av mangel på tillit. Han ba derfor om å bli solgt, og fikk ønsket sitt innvilget.

### Arsenal (1999–2007)
Etter kun et halvt år hos «den gamle dame» dro han sammen med sine franske venner Patrick Vieira og Emmanuel Petit videre til Arsenal. Den 3. august 1999 signerte Henry for Arsenal, under ledelse av hans tidligere sjef fra tiden i Monaco – Arsene Wenger. Wenger mente fortsatt at Henry skulle spille midtspiss, men da sa Henry: «Men trener; jeg kan ikke score mål.» Bare fire dager senere spilte han sin første kamp som innbytter mot Leicester City. Han kom til mange sjanser i den kampen, men han har selv sagt at skuddene var en større trussel for tilskuerne enn for Leicesters målvakt. Hans første mål kom mot Southampton på The Dell. Men det var ikke før 28. november samme år at han for alvor fikk sitt gjennombrudd for Arsenal. To sene scoringer sikret 2–1-seier over Derby County, og det var aldri noe mer diskusjon om hvor hans plass på laget var.

Tirsdag 18. oktober 2005 tangerte han først Ian Wrights rekord på 185 klubbmål for Arsenal, før han satte han ny rekord med 186 klubbmål for London-klubben. Dette skjedde da han scoret begge målene i 2–0-seieren over Sparta Praha i en Mesterliga-kamp.

### Barcelona (2007–2010)
Den 25. juni 2007 signerte Henry en fireårs-kontrakt med FC Barcelona. I begynnelsen gikk ting litt tregt både på og utenfor banen. Henry kom også ut med uttalelser om at han ikke likte seg i den katalanske storklubben. Etter hvert kom han mer inn i spillesystemet deres, og endte med 19 mål på 29 kamper for Barcelona i 2008/2009-sesongen. Han spilte denne sesongen som oftest venstrekant eller hengende spiss bak Eto'o og Messi. Sesongen 2009/2010 ble dog en skuffelse med kun fire mål på 21 kamper. I tillegg hadde trener Pep Guardiola innført en ungdomslinje i klubben, som førte til at både Bojan Krkić og Pedro ofte ble prioritert foran Henry. Som en følge av dette ble Henry erklært uønsket av klubben kort tid etter Frankrikes pinlige VM-exit i Sør-Afrika sommeren 2010. Klubben gikk ut og fortalte at spilleren ville bli solgt i løpet av sommervinduet.

### New York Red Bulls (2010–2014)
14. juli 2010 ble Henry presentert som New York Red Bulls-spiller. 22. juli spilte han sin første kamp for New York Red Bulls, mot Tottenham i Barclays New York Challenge. Han ga laget ledelsen med sitt første Red Bulls-mål 25 minutter ut i første omgang. Tottenham snudde kampen ut i andre omgang; den endte 1-2. 31. juli spilte han sin MLS debut-kamp mot Houston, som endte i uavgjort 2-2. Han assisterte begge målene til medspiller Juan Pablo Angel.

### Arsenal (2012) (lån)
Arsenal FC og Henry ble sent i 2011 enige om en leieavtale på to måneder, fra og med 6. januar, ettersom Arsenal i denne perioden ville mangle to spillere på grunn av Afrika-mesterskapet. 9. januar debuterte han i en FA-cupkamp mot Leeds United FC, der han ble byttet inn i andre omgang og avgjorde kampen med et mål etter ti minutter på banen. Det første ligamålet kom i Blackburn 4. februar, der Henry scoret det siste målet i 7-1-seieren mot Rovers. Også uken etter, i bortekamp mot Sunderland, kom han innpå like før slutt, og avgjorde kampen med et mål på overtid.

I utlånsperioden spilte Henry i alt syv kamper som innbytter; to kamper i FA-cupen, mot Leeds (ett mål) og Aston Villa, en kamp mot AC Milan i Champions League, samt fire kamper i Premier League (ett mål).

Den 16. desember 2014 valgte Henry å legge opp som fotballspiller. Han skal begynne å arbeide for Sky Sports.

## Landslagsspill
Thierry Henry har spilt 123 landskamper og skåret 51 mål for , noe som er 10 mål mer enn Michel Platini som lenge hadde rekorden. Sendte Frankrike til VM i Sør-Afrika i 2010 på bekostning av Irland med en hands i andre ekstraomgang av playoff-kampen. 15. juli 2010 offentliggjorde Henry sin avgjørelse om å slutte på landslaget.

## Meritter
****
* Europamester for U18-landslag i 1996
* Verdensmester i 1998
* Europamester i 2000
* Confederations Cup i 2003
**[[AS Monaco|Monaco]]**
* Fransk 1. divisjon i 1997
**[[Arsenal FC|Arsenal]]**
* Premier League i 2002 og 2004
* FA-cupen i 2002, 2003 og 2005
* Toppscorer i Premier League i 2002, 2004, 2005 og 2006
**[[FC Barcelona|Barcelona]]**
* La liga i 2009 og 2010
* Copa del Rey i 2009
* Mesterligaen i 2009
* Supercopa de España i 2009
* UEFA Super Cup i 2009
* FIFAs VM i fotball for klubblag i 2009

**Personlige utmerkelser**
* Årets spiller i England (FWA) i 2003, 2004 og 2006 (eneste med tre seiere)
* Årets spiller i England (PFA) i 2003 og 2004
* Gullstøvelen for årets toppscorer i Europa i 2004 og 2005
* Tidenes toppscorer i Arsenal
* Ligger på syvendeplass i tidenes toppscorer i Premier League – med 175 mål, 85 bak Alan Shearer på førsteplass.
* Nest først med 23 Premier League-mål i 2002–2003, noe som er rekord. I samme sesong gjorde han 24 mål, ett mål bak Ruud van Nistelrooy som ble toppscorer.

## Referanser


## Eksterne lenker
* 
* 
* 
* 
* 
*  Thierry Henry – Fédération Française de Football